ניקולה ולאשיץ'

ניקולה ולאשיץ (בקרואטית: Nikola Vlašić;<ref></ref><ref></ref> נולד ב-4 באוקטובר 1997) הוא כדורגלן קרואטי שמשחק כקשר התקפי בטורינו ובנבחרת קרואטיה. בשנת 2014 נכלל ולאשיץ' ברשימת 40 הכדורגלנים המובילים בעולם שנולדו בשנת 1997, על פי "הגרדיאן".<ref></ref> הוא ייצג את קרואטיה ביורו 2020, מונדיאל 2022 ויורו 2024.

== קריירת מועדונים ==
=== היידוק ספליט ===
ולאשיץ' הצטרף לאקדמיה של אומלדינאק ורנג'יץ', לפני שהובא להיידוק ספליט, בגיל 12. הוא הצטיין במועדוני הנוער ובעונת 2013/14 הוזמן לקבוצת U17 של היידוק עם אנדרייה באליץ', מה שסייע לקבוצה לסיים את המחצית הראשונה של העונה במקום הראשון, ללא הפסד. לאחר מכן השניים חתמו על חוזים מקצועיים<ref></ref> ועברו לקבוצת הנוער עד גיל 19, שם שיחקו בקביעות.

את הופעת הבכורה בקבוצה הבוגרת הוא ערך במשחק מוקדמות הליגה האירופית ב-17 ביולי 2014, כששיחק במשחק החוץ מול דאנדוק. כשהבקיע בהופעת הבכורה שלו, הוא הפך למבקיע הצעיר ביותר של היידוק ספליט בתחרויות בינלאומיות, בגיל 16 שנים ו-9 חודשים, חודשיים פחות ממחזיק השיא הקודם מריו טיצ'ינוביץ'.<ref></ref> באותה עונה החזיק ולאשיץ' 37 הופעות בכל המסגרות והבקיע ארבעה שערים.<ref></ref>

ב-30 ביוני 2016 מונה ולאשיץ' לסגן קפטן המועדון, כאשר לוברה קאליניץ' ממשיך להיות הקפטן.<ref></ref> מכיוון שקאליניץ' שהה בחופשות ממושכות כתוצאה מהיותו חלק מהסגל הקרואטי ליורו 2016, ולאשיץ' היה קפטן ב-14 ביולי, במשחק פתיחת העונה ובמשחק המוקדמות של הליגה האירופית בעונת 2016/2017<ref></ref> למרות גילו הצעיר, ולאשיץ' היה קפטן הקבוצה עוד ארבע פעמים באותה עונה.

=== אברטון ===
ב-31 באוגוסט 2017, ולאשיץ' חתם על חוזה לחמש שנים במועדון הפרמיירליג אברטון תמורת סכום של כ-10 מיליון ליש"ט, המהווה העברת שיא של היידוק ספליט.<ref></ref><ref></ref> ולאסיץ' הרשים את מאמן אברטון רונאלד קומאן וצורף להרכב הפותח.<ref></ref> ולאשיץ' כבש את שערו הראשון באברטון בהופעת הבכורה שלו בגודיסון פארק ב-28 בספטמבר בתיקו 2-2 עם אפולון לימסול בליגה האירופית.<ref></ref> הוא כבש בגומלין ב-7 בדצמבר, כאשר אברטון ניצחה 3–0.<ref></ref> לאחר שהופיע רק 19 הופעות בכל המסגרות, נאמר לולאשיץ' שהמאמן לא סופר אותו והוא שוחרר בסוף העונה.<ref></ref><ref></ref>

=== צסק"א מוסקבה ===
ב-15 באוגוסט 2018, המועדון הרוסי צסק"א מוסקבה הודיע כי ולאשיץ' הצטרף אליהם בהשאלה לעונת 2018/19.<ref></ref> שלושה ימים לאחר מכן ערך את הופעת הבכורה שלו בליגה בניצחון 3–0 על ארסנל טולה.<ref></ref> בהופעת הבכורה שלו בליגת האלופות ב-19 בספטמבר, הוא כבש צמד בתיקו 2-2 עם ויקטוריה פלזן.<ref></ref> ב-2 באוקטובר ולאשיץ' כבש את השער היחיד בניצחון הבייתי 1–0 מול אלופת אירופה ריאל מדריד בליגת האלופות.<ref></ref> בגומלין ב-12 בדצמבר הוא בישל לארנור סיגורדסון בשער השלישי בניצחון 3–0, שהייתה התבוסה הביתית האירופית הגבוהה ביותר אי פעם במדריד. למרות זאת, המוסקבאים סיימו אחרונים בבית.<ref></ref> ב-28 באפריל 2019 הוא הורחק בתבוסה 2–0 לקרסנודר<ref></ref> וסיים את העונה עם שמונה שערים ושבעה בישולים.

מרוצה מהופעותיו הודיעה צסק"א על החתמתו של ולאשיץ' בחוזה לחמש שנים תמורת תשלום שלא פורסם ב-19 ביוני מאברטון.<ref name="Nikola Vlašić 2023/24"></ref> ב-22 בספטמבר הוא בישל פנדל לפיודור צ'אלוב וכבש בניצחון 3–2 על קרסנודאר.<ref></ref> ב-24 בנובמבר הוא כבש את השער היחיד בניצחון 1–0 על קריליה סובייטוב.<ref></ref> ב-12 בדצמבר, ולאשיץ' כבש את השער היחיד במשחק החוץ 1:1 על אספניול בליגה האירופית. אף על פי כן, צסק"א סיימה אחרונה בבית.<ref></ref> ב-30 ביוני 2020 כבש ולאשיץ' את שני השערים בניצחון 2:0 בדרבי על ספרטק מוסקבה.<ref></ref> את עונתו השנייה במועדון סיים עם 13 שערים ושבעה בישולים, כאשר צסק"א סיימה רביעית בליגה.<ref></ref>

בתחילת עונת 2020/2021 עורר ולאשיץ' עניין מנאפולי וזניט סנקט פטרבורג; עם זאת, צסק"א סירבה למכור את השחקן.<ref></ref><ref></ref> במשחקו הראשון מול האלופה זניט ב-19 באוגוסט, כבש את השער היחיד של צסק"א בתבוסה 2-1.<ref></ref> בהמשך הבקיע עוד 3 שערים נוספים כולל במשחק הדרבי במחזור השביעי מול ספרטק שבו קבוצתו ניצחה 1–3.

== קריירה בנבחרת ==
ולאשיץ' ערך את הופעת הבכורה שלו בנבחרת קרואטיה עד גיל 16 בגיל 14,<ref></ref> שיחק בקביעות עם חברי נבחרת מבוגרים יותר גם בנבחרות עד 17 ו-18. ב-28 במאי 2017 ערך את הופעת הבכורה שלו בנבחרת הבוגרת במשחק ידידות מול מקסיקו לאחר שזומן להרכב הפותח.<ref></ref> ב-18 בנובמבר 2018 הוא בישל לאנדריי קרמאריץ' במשחק ליגת האומות נגד אנגליה ביתרון 0–1, אותו בסופו של דבר הפסידה קרואטיה 2–1.<ref></ref>

ולאשיץ' נקרא לנבחרת קרואטיה לאליפות אירופה עד גיל 21 בשנת 2019 וכבש בתבוסה 4–1 לרומניה ובתיקו 3–3 מול אנגליה, ב-18 וב-24 ביוני, בהתאמה.<ref></ref>

ב-6 בספטמבר 2019 הוא כבש את שערו הראשון בסגל הנבחרת הבוגרת במשחק מוקדמות יורו 2020 מול סלובקיה ביתרון 0–1. קרואטיה ניצחה את המשחק 0–4.<ref></ref> ב-13 באוקטובר, ולאשיץ' כבש בתיקו 1–1 מול וויילס.<ref></ref> ב-16 בנובמבר הוא כבש את שער השוויון מול סלובקיה בבית, מה שהוביל לניצחון 1–3 של קרואטיה ולהעפלה לטורניר יורו 2020.<ref></ref>

נכלל בסגל נבחרת קרואטיה לטורניר מונדיאל 2022.

נכלל בסגל נבחרת קרואטיה לטורניר יורו 2024.

== חיים אישיים ==
נולד בספליט למשפחתו של מאמן האתלטיקה ז'ושקו ולאשיץ', כאחיה הצעיר של אלופת העולם בקפיצה לגובה בלנקה ולאשיץ', קריירת הכדורגל העתידית של ניקולה נתפסה כ"פרויקט" של אביו, שהחל להכשיר אותו באופן אישי מאז שהיה בן ארבע.<ref></ref><ref></ref>

== קישורים חיצוניים ==

== הערות שוליים ==

קטגוריה:כדורגלנים קרואטים
קטגוריה:קשרי כדורגל קרואטים
קטגוריה:כדורגלני היידוק ספליט
קטגוריה:כדורגלני אברטון
קטגוריה:כדורגלני צסק"א מוסקבה
קטגוריה:כדורגלני וסטהאם יונייטד
קטגוריה:כדורגלני טורינו
קטגוריה:כדורגלני נבחרת קרואטיה
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:קרואטים שנולדו ב-1997